**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-240/2011

**331a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 331) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Predseda Národnej rady Slovenskej republiky rozhodnutím z 26. apríla 2011 č. 318 pridelil zákon z 5. apríla 2011, ktorým sa mení a dopĺňa **zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky** v znení neskorších predpisov a o zmene niektorých zákonov, **vrátený prezidentom Slovenskej republiky** na opätovné prerokovanie Národnou radou Slovenskej republiky (tlač 331)na prerokovanie **Ústavnoprávnemu výboru** Národnej rady Slovenskej republiky ako **gestorskému výboru.**

 Výbor prerokoval návrh prezidenta republiky uvedený v III. časti rozhodnutia z 21. apríla 2011 číslo 1344-2011-BA - **neprijať zákon** z 5. apríla 2011, ktorým sa mení a dopĺňa **zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky** v znení neskorších predpisov a o zmene niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 331)ako **celok -** 4. mája 2011 na 29. schôdzi.

**Neprijal platné uznesenie;** návrh prezidenta republiky nezískal súhlas nadpolovičnej väčšiny **všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

**Uznesením zo 4. mája 2011 č. 186**

**odporúča Národnej rade Slovenskej republiky**

 **schváliť** zákon z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 331) **v pôvodnom znení.**

Týmto uznesením **poveril** poslankyňu Národnej rady Slovenskej republiky **Editu Pfundtner,** aby podľa § 80 ods. 2 zákona o rokovacom poriadku Národnej rady informovala o výsledku rokovania výboru a aby odôvodnila návrh a stanovisko gestorského výboru k návrhu zákona.

 Radoslav Procházka v.r.

 predseda Ústavnoprávneho výboru

 Národnej rady Slovenskej republiky

V Bratislave 4. mája 2011